**ELŐTERJESZTÉS**

**Körmend Város Önkormányzata Képviselő-testülete 2023. október 27-i ülésére**

**Tárgy:** telekalakítás megtárgyalása

Tisztelt Képviselő-testület!

A Körmend, Sport utca kapcsán önkormányzati érdek fűződik ahhoz, hogy telekalakítás történjen a csatolt vázrajz alapján, ugyanis a telekalakítással értékesíthető, önkormányzati tulajdonú ipari telkeket lehet kialakítani északi irányban. (A telekalakítási vázrajzot is csatoljuk, de a csatolt másik rajz alapján jobban lekövethetőek a változások).

Ezért telekalakítási vázrajzot készítettünk. A telekalakítási vázrajz csak úgy kap záradékot, ha a helyi építési szabályzattal is egyezik a telekalakítás eredményeképpen létrejövő változás, ezt pedig a Sport utca esetében csak a csatolt módon tud megvalósulni.

A telekalakítási eljárás során a 0286/24 helyrajzi számú önkormányzati út területéből 346 m2 kerülne a 0286/56 helyrajzi számú iparterülethez, egyidejűleg a 0286/51 helyrajzi számú terület megosztásával a HÉSZ-nek megfelelően kialakuló, új ingatlanként létrejövő út területe 20 m2-rel növekedne az úttól délre elhelyezkedő 0286/57 helyrajzi számú szántó ingatlanból, illetve 441 m2 a 0286/57 hrsz-ú ingatlanhoz kerül.

Az előzőekben bemutatott, a HÉSZ szerinti felhasználást lehetővé tevő telekalakítás létrejötte érdekében a 0286/56 helyrajzi számú iparterület tulajdonosa (Babati és Társa Kft.) vételi szándékkal, míg a 0286/57 helyrajzi számú szántó tulajdonosa (Babati Veronika) vételi és eladási szándékkal él önkormányzatunk felé.

A Babati és Társa Kft. a csatolt kérelmet juttatta el az Önkormányzathoz ezzel kapcsolatban, ill. értékbecslést is készíttetett. Az Önkormányzat más értékbecslőt kért fel, hogy vizsgálja meg a kapott értékbecslést, e másik értékbecslő is megerősítette, hogy reális az értékbecslés szerinti 1000 Ft/m2.

Kérem a Képviselő-testületet a HÉSZ szerinti telekalakítással és adásvétellel kapcsolatos döntések meghozatalára.

**HATÁROZATI JAVASLAT**

Körmend Város Önkormányzata Képviselő-testülete

1. a 0286/24 helyrajzi számú közút ingatlanból a mellékelt helyszínrajz szerinti 346 m2 nagyságú területrészt az önkormányzati törzsvagyonból kivonja, és értékesíti a 0286/56 helyrajzi számú iparterület tulajdonosa részére 1000 Ft/m2 + ÁFA összegért azzal, hogy a vevő a vételárat egy összegben köteles megfizetni az adásvételi szerződés megkötésétől számított 30 napon belül.
2. a 0286/51 helyrajzi számú ingatlanból a mellékelt helyszínrajz szerinti 441 m2 nagyságú területrészt az önkormányzati törzsvagyonból kivonja, és értékesíti a 0286/57 helyrajzi számú szántó tulajdonosa részére 1000 Ft/m2 + ÁFA összegért azzal, hogy a vevő a vételárat egy összegben köteles megfizetni az adásvételi szerződés megkötésétől számított 30 napon belül.
3. a 0286/57 helyrajzi számú szántó ingatlanból a mellékelt helyszínrajz szerinti 20 m2 területet megvásárol a 0286/57 hrsz-ú ingatlan tulajdonosától 1000 Ft/m2 + ÁFA összegért azzal, hogy a vételárat az adásvételi szerződés megkötésétől számított 30 napon belül tartozik az Önkormányzat megfizetni.
4. A Képviselő-testület felhatalmazza a Polgármestert a telekalakítási megállapodás és adásvételi szerződés megkötésére.

Körmend, 2023. 10. 25.

**Bebes István**

**polgármester**